


                                                      PARLAMENTUL  ROMÂNIEI
                                                        CAMERA DEPUTAŢILOR

	COMISIA JURIDICĂ,
 DE  DISCIPLINĂ  ŞI IMUNITĂŢI


	                            Bucureşti, 18 aprilie 2017
                            Nr. PL- x 333/2015


RAPORT ÎNLOCUITOR
asupra proiectului de Lege pentru modificarea art. 301 și 308 din Legea nr. 286/2009 privind Codul penal

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu proiectul de Lege pentru modificarea art. 301 și 308 din Legea nr. 286/2009 privind Codul penal, trimis cu adresa nr. PL-x 333 din 1 aprilie 2015 şi  înregistrat cu nr. 4c-11/541  din 2 aprilie 2015.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege  în şedinţa din 30 martie 2015, în condițiile art. 75 alin. (2) teza  IIII –a din Constituția României, republicată.
Guvernul României a transmis un punct de vedere cu nr. 5671/DRP din 17 mai 2016, prin care nu susține adoptarea inițiativei legislative.
Guvernul României a transmis un nou punct de vedere cu nr. 2084/DRP din 29 martie 2017, prin care nu susține adoptarea inițiativei legislative.
Comisia pentru drepturile omului, culte şi problemele minorităţilor naţionale a avizat favorabil inițiativa legislativă, prin avizul nr. 4c-5/281 din 9 aprilie 2015.

Consiliul Legislativ, prin avizul nr. 772 din 1 iulie 2014, a avizat favorabil inițiativa legislativă.
Proiectul de lege are ca obiect de reglementare modificarea art. 301 și a art. 308 din Legea nr. 286/2009 privind Codul penal. Se propune ca infracțiunea prevăzută de art. 301 să fie denumită Folosirea funcției pentru favorizarea unor persoane, avându-se totodată, în vedere exceptarea de la incidența răspunderii penale a faptelor săvârșite în anumite situații. Totodată, prin modificarea art. 308 alin. (1), se propune exceptarea de la aplicarea, în mod corespunzător, a dispozițiilor art.301, a faptelor săvârșite de către sau în legătură cu persoanele care exercită o însărcinare de orice natură în serviciul unei persoane fizice prevăzute la art. 175 alin. (2) din Codul penal ori în cadrul oricărei persoane juridice.
 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului, precum și  avizul Consiliului Legislativ în şedinţa din 4 aprilie 2017. 
La dezbateri au fost prezenţi membrii comisiei, conform listei de prezență. 
La dezbateri a fost prezentă, în calitate de invitat, doamna Mariana Sofia Moț, secretar de stat în Ministerul Justiției.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi să supună plenului Camerei Deputaţilor adoptarea proiectului de Lege pentru modificarea art. 301 și 308 din Legea nr. 286/2009 privind Codul penal, cu amendamentele admise redate în Anexa nr. 1 la prezentul raport. Amendamentele respinse sunt redate în Anexa nr. 2.
În raport cu obiectul şi conţinutul reglementării, propunerea legislativă face parte din categoria legilor organice.
În ședința din data de 11 aprilie 2017, Camera Deputaților, în temeiul art. 70 din Regulamentul Camerei Deputaților, republicat, a hotărât retrimiterea Proiectului de Lege pentru modificarea art. 301 și art. 308 din Legea nr. 286/2009 privind Codul penal Comisiei juridice, de disciplină și imunități, în vederea examinării proiectului de lege și depunerii unui nou raport. 

La dezbateri au fost prezenţi membrii comisiei, conform listei de prezență. 

La dezbateri a fost prezentă, în calitate de invitat, doamna Mariana Sofia Moț, secretar de stat în Ministerul Justiției.


Membrii Comisiei juridice, de disciplină și imunități au dezbătut proiectul de lege în ședința din 18 aprilie 2017, au întocmit un Raport înlocuitor și au hotărât, cu majoritate de voturi să supună plenului Camerei Deputaţilor adoptarea Proiectului de Lege pentru modificarea art. 301 și 308 din Legea nr. 286/2009 privind Codul penal, cu amendamentele admise redate în Anexa nr. 1 la prezentul raport. Amendamentele respinse sunt redate în Anexa nr. 2.
În raport cu obiectul şi conţinutul reglementării, propunerea legislativă face parte din categoria legilor organice.
                                               PREŞEDINTE,                                              SECRETAR,

                                           Eugen NICOLICEA                                 Costel Neculai DUNAVA
Consilier parlamentar, Paul Şerban
                                                                                                                               Anexa nr. 1
AMENDAMENTE ADMISE
	Nr. crt.
	Text Legea nr. 286/2009
	Text Senat
	Comisia juridică (autor amendament)
	Motivare

	1.
	
	Lege pentru modificarea art.301 şi art.308 din Legea nr.286/2009 privind Codul penal
	Lege pentru modificarea  Legii nr.286/2009 privind Codul penal

Autor: Comisia juridică, de disciplină și imunități
	Pentru respectarea normelor de tehnică legislativă

	2.
	
	Articol unic. - Articolul 301 şi art.308 din Legea nr.286/2009 privind Codul penal, publicată în Monitorul Oficial al României, Partea I, nr.510 din 24 iulie 2009, cu modificările şi completările ulterioare, se modifică după cum urmează:
	Articol unic. - Legea nr.286/2009 privind Codul penal, publicată în Monitorul Oficial al României, Partea I, nr.510 din 24 iulie 2009, cu modificările şi completările ulterioare, se modifică după cum urmează:

Autor: Comisia juridică, de disciplină și imunități
	Pentru respectarea normelor de tehnică legislativă

	3.
	
	1. La articolul 301, titlul şi alineatul (2) vor avea următorul cuprins:
	1. Denumirea  marginală a articolului 301 și alineatul (1) se modifică și vor avea următorul cuprins:

Autor: dep. Marton Arpad
	Pentru respectarea normelor de tehnică legislativă

	4.
	Art. 301: Conflictul de interese


  (1) Fapta funcţionarului public care, în exercitarea atribuţiilor de serviciu, a îndeplinit un act ori a participat la luarea unei decizii prin care s-a obţinut, direct sau indirect, un folos patrimonial, pentru sine, pentru soţul său, pentru o rudă ori pentru un afin până la gradul II inclusiv sau pentru o altă persoană cu care s-a aflat în raporturi comerciale ori de muncă în ultimii 5 ani sau din partea căreia a beneficiat ori beneficiază de foloase de orice natură, se pedepseşte cu închisoarea de la unu la 5 ani şi interzicerea exercitării dreptului de a ocupa o funcţie publică.


	 Art.301.- Folosirea funcţiei pentru favorizarea unor persoane
	Art. 301. - Folosirea funcţiei pentru favorizarea unor persoane

   (1) Fapta funcționarului public care, în exercitarea atribuțiilor de serviciu, a îndeplinit un act prin care  s-a obținut un folos patrimonial pentru sine, pentru soțul său, pentru o rudă ori un afin până la gradul II inclusiv, se pedepsește cu închisoarea de la unu la 5 ani și interzicerea exercitării dreptului de a ocupa o funcție publică pe o perioadă de 3 ani.

Autor: dep. Marton Arpad


	Pentru respectarea normelor de tehnică legislativă

	
	
	
	
	

	5.
	(2)Dispoziţiile alin. (1) nu se aplică în cazul emiterii, aprobării sau adoptării actelor normative.

	(2) Dispoziţiile alin.(l) nu se aplică în cazurile în care actul sau decizia se referă la următoarele situaţii:
	Nemodificat


	

	6.
	
	a)emiterea, aprobarea sau adoptarea actelor normative;
	Nemodificat


	

	7.
	
	b)ocuparea de către o persoană a unei funcţii indiferent în ce modalitate şi sub ce formă se realizează aceasta;
	b) exercitarea unui drept recunoscut de lege sau în îndeplinirea unei obligații impuse de lege, cu respectarea condițiilor și limitelor prevăzute de aceasta.

Autor: dep. Eugen Nicolicea


	

	8.
	
	c)exercitarea atribuţiilor de serviciu privind acordarea către subalterni a drepturilor legale ale acestora.”
	          c) Se elimină

Autor:dep. Eugen Nicolicea
	

	9.
	
	2.La articolul 308, alineatul (1) va avea următorul cuprins:
	3. Alineatul (1) al articolului 308 va avea următorul cuprins:
	

	10.
	(1)Dispoziţiile art. 289-292, 295, 297-301 şi 304 privitoare la funcţionarii publici se aplică în mod corespunzător şi faptelor săvârşite de către sau în legătură cu persoanele care exercită, permanent ori temporar, cu sau fără o remuneraţie, o însărcinare de orice natură în serviciul unei persoane fizice dintre cele prevăzute la art. 175 alin. (2) ori în cadrul oricărei persoane juridice.
	„Art.308.- (1) Dispoziţiile art.289 - 292, art.295, art.297 - 300 şi art.304 privitoare la funcţionarii publici se aplică în mod corespunzător şi faptelor săvârşite de către sau în legătură cu persoanele care exercită, permanent ori temporar, cu sau fără o remuneraţie, o însărcinare de orice natură în serviciul unei persoane fizice prevăzute la art.175 alin.(2) ori în cadrul oricărei persoane juridice.
	Nemodificat


	


Consilier parlamentar, Paul Șerban
                                                                                                                                                      Anexa nr. 2 

AMENDAMENTE RESPINSE
	Nr. crt. 
	Text Legea 286/2009
	Text proiect de lege
	Comisia juridică (autor amendament)
	Motivare

1. Pentru admitere

2. Pentru respingere
	Cameră Decizională

	1.
	  
	
	   Art. 301. – Conflictul de interese 
Autor: dep. USR Ion Stelian - Cristian
	1. Schimbarea denumirii marginale a infracțiunii din Conflict de interese în Folosirea funcției pentru favorizarea unor persoane nu se justifică.
2. Membrii comisiei au respins prin vot amendamentul.
	Camera Deputaţilor

	2.
	
	
	(1)Fapta funcționarului public care, în exercitarea atribuțiilor de serviciu, a îndeplinit  un act ori a participat la luarea unei decizii prin care s-a obținut, direct sau indirect, un folos patrimonial, pentru sine, pentru soțul său, pentru o rudă ori pentru un afin până la gradul II inclusiv sau pentru o altă persoană cu care s-a aflat în raporturi între profesioniști ori de muncă în ultimii 5 ani sau din partea căreia a beneficiat ori beneficiază  de foloase de orice natură, se pedepsește cu închisoarea de la unu la 5 ani și interzicerea exercitării dreptului de a ocupa o funcție publică.

Autor: dep. USR Ion Stelian - Cristian
	1. Se impune modificarea alin. (1) al art. 301 din Codul penal pentru a-l pune în acord cu decizia Curții Constituționale nr. 603/2015 prin eliminarea sintagmei raporturi comerciale și înlocuirea acesteia cu sintagma raporturi între profesioniști, potrivit terminologiei actuale din legislația civilă.
2. Membrii comisiei au respins prin vot amendamentul
	

	3.
	
	
	(2) Dispozițiile alin. (1) nu se aplică în cazurile în care actul sau decizia se referă la emiterea, aprobarea sau adoptarea actelor normative.

Autor: dep. USR Ion Stelian - Cristian
	1. Se propune această modificare de formă pentru o mai bună corelare cu alin. (1). Pe de altă parte, eliminarea lit. b) și c) se impune pentru evitarea scoaterii din sfera ilicitului penal a unor fapte grave legate de modalitatea de ocupare a unor funcții, având în vedere totodată și existența cauzei justificative cu aplicabilitate generală prevăzută de art. 21 din Codul penal referitoare la exercitarea unui drept sau îndeplinirea unei obligații.
2. Membrii comisiei au respins prin vot amendamentul
	


PAGE  
8

_968672787.unknown

